Diari Oficial de la Generalitat Valenciana


Sumari del DOGV 9762, del 09-01-2024 (2023/13868)

RESOLUCIÓ de 21 desembre de 2023, de la Conselleria d'Hisenda, Economia i Administració Pública, per la qual s'autoritza una modificació de la naturalesa del finançament associat a la línia X1068 «MRR. CACSA. Programa d'impuls a la rehabilitació d'edificis públics», per import d'1.711.850 euros (expedient 05.015/23-220).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9762

Data del DOGV
:   09-01-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/13486


Data del document
:   21-12-2023

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

RESOLUCIÓ de 21 desembre de 2023, de la Conselleria d'Hisenda, Economia i Administració Pública, per la qual s'autoritza una modificació de la naturalesa del finançament associat a la línia X1068 «MRR. CACSA. Programa d'impuls a la rehabilitació d'edificis públics», per import d'1.711.850 euros (expedient 05.015/23-220). [2023/13019]  
  
En la Conferència Sectorial d'Habitatge, Urbanisme i Sòl, de 21 de juliol de 2021, el Ministeri de Transports, Mobilitat i Agenda Urbana, juntament amb les comunitats/ciutats autònomes, van aprovar els percentatges de repartiment individualitzats territorialment, dels fons del Pla per a la recuperació, transformació i resiliència corresponents al Programa d'impuls a la rehabilitació d'edificis públics (PIREP).  
  
D'acord amb el conveni signat, amb data de 30 de desembre de 2021, entre el Ministeri de Transports, Mobilitat i Agenda Urbana i la Comunitat Valenciana per a l'execució del PIREP, en el qual figuren com a annex totes les actuacions incloses en este, amb un cost total amb càrrec a este pla de 47.433.202 euros, figura la quantitat de 8.151.624 euros per a finançar l'actuació 10F1/7 Millora de l'eficiència energètica de la Ciutat de les Arts i les Ciències de València.  
Com a conseqüència, mitjançant la Resolució de 23 de juny de 2022, de la Conselleria d'Hisenda i Model Econòmic, s'autoritza una generació de crèdits per a ingressos finalistes procedents del Ministeri de Transports, Mobilitat i Agenda Urbana en el marc del Pla de recuperació, transformació i resiliència del Govern d'Espanya per a l'execució del Programa d'impuls a la rehabilitació d'edificis públics, i preveu la inclusió de la línia de transferències X1068 «MRR. CACSA, Programa d'impuls a la rehabilitació d'edificis públics», en el Programa pressupostari 751.99 «MRR. Ordenació i promoció del turisme», destinada a donar impuls a la rehabilitació d'edificis públics, per import de 8.151.624 euros.  
En la reunió de la Comissió Bilateral de Seguiment prevista en la clàusula tretze del conveni signat entre el Ministeri de Transports, Mobilitat i Agenda Urbana i la Comunitat Valenciana per a l'execució del Programa d'impuls a la rehabilitació d'edificis públics realitzada el 23 de novembre de 2022, es va acordar l'ampliació de l'import de finançament PIREP de l'actuació 10F1/7 a 28.628.576,39 euros.  
  
La Llei 9/2022, de 30 de desembre, de pressupostos de la Generalitat per a 2023, inclou la línia de transferències X1068 «MRR. CACSA. Programa d'impuls a la rehabilitació d'edificis públics» en l'annex de transferències i subvencions de capital del Programa 751.99 «MRR. Ordenació i promoció del turisme» amb una dotació inicial d'1.711.850 euros, fons propis.  
Atés que CACSA és una societat mercantil de la Generalitat Valenciana, l'IVA de les actuacions previstes en el conveni no suposa despesa, al contrari del cas que estes hagueren sigut contractades directament per la Generalitat. Per això, després de la modificació del conveni fins a aconseguir l'import total de 54.550.955 euros, la Generalitat ha considerat aplicar l'import previst d'1.711.850 euros com a aportació finalista en lloc de no condicionada.  
D'altra banda, en el projecte de pressupostos per a l'exercici 2024 consta la línia de transferències X0101 «MRR. CACSA. Programa d'impuls a la rehabilitació d'edificis públics» en l'annex de transferències i subvencions de capital del programa 126M00, MRR. Altres servicis generals i sostenibilitat, amb una dotació inicial de 4.899.770 euros, aportació PIREP, que completa l'import assignat per la Comissió Bilateral de Seguiment.  
Per tot el que s'ha exposat anteriorment, la Presidència de la Generalitat proposa la modificació de l'annex de transferències de capital, en el sentit de considerar la dotació de la línia X1068 com a aportació finalista PIREP en lloc de fons propis i, en conseqüència, crear l'FP3 del programa 751.99 quant a les dades de l'aplicació d'ingressos 701.96. S'ha comptabilitzat el corresponent document comptable DRK.  
  
A este efecte, i en virtut del que es disposa en els articles 21 i 24 de la Llei 9/2022, de pressupostos de la Generalitat per a l'exercici 2023, esta Conselleria d'Hisenda, Economia i Administració Pública adopta la resolució següent:  
  
Primer  
Autoritzar un reajustament en la dotació de la línia de transferència X1068 «MRR. CACSA. Programa d'impuls a la rehabilitació d'edificis públics» de l'annex de transferències i subvencions de capital del programa 751.99 MRR. Ordenació i promoció del turisme, com s'indica a continuació:  
Segon  
A conseqüència de la modificació de la naturalesa de la dotació de la línia de transferència X1068, es modifica l'FP3 del programa 751.99, MRR. Ordenació i promoció del turisme, amb les dades relatives a l'aplicació d'ingressos 701.96, i queda establit en els termes següents:  
  
València, 21 desembre de 2023.- El sotssecretari de la Conselleria d'Hisenda, Economia i Administració Pública (p. d. R 8.06.22, DOGV 9360): Carlos Pablo Gracia Calandín.